  Виталий Пронин 2008-тӥ арын Юськи черкогуртэ пуктӥзы бадӟым выль школа.Дэри ёросысь Юськи черкогуртын ог 10 арзэ ни уг чузъясько концертъёс. Егитъёслы шулдыръяськыны но инты уг сюры. Клубзэс кесязы уго.2008-тӥ арын Юськи черкогуртэ пуктӥзы бадӟым выль школа. Спортзалэ ик лэсьтӥзы сцена но, дышетскон вакытэ нылпиослы, нош ӝытъёсы калыклы концерт возьматыны яралоз шуыса. Калык спортзалэ клубе сямен кыстӥськоз, малпазы. Но выль но шуныт азе выжемзылэсь шумпотонзы калыклэн но, клубын ужасьёслэн но пумен сӥяз. Нош пулэсь ӝутэм клубзы вуж вал ни. Сое отӥяз воксё сэрттӥзы. Табере интыяз куакъёс пушъемын.- Туж секыт клубтэк ужаны, - шуэ клубын тыршись Олеся Ходырева. - Калык школае клубе сямен уг кыстӥськы. Кыӵе ке ужрад яке концерт ортчыты вал - луонлыкъёс ӧвӧл: интыез туж ик уг тупа, аппаратурамы но ӧвӧл. Дискотека но ортчытыны уг луы. Школалэн аслаз директорез, аслаз куронъёсыз.  Кружокъёсы но нылпиосты кыскыны секыт луиз. Клубмы пулэсь ке но вал, отын   залэз но, сценаез но бадӟым вал. Выльысь луысал ке клуб усьтыны, гурт ик шулдыргес луысал.Клубын мукетыз но ужась Ирина Гогилава пусъе: клуб туж кулэ. Та пумысен Дэри ёрос Кенешысь депутатъёсын но вераськем ни. Зэм, югдурез туннэ вырӟытыны туж шуг, Совхозной гурт поселениен кивалтӥсь Николай Косарев верамъя, клублы инты шедьысал, но сое пуктыны уксё ӧвӧл. Нош калык куре. Гурт поселение пырись вань гуртъёс пӧлысь уго Юськи тужгес бадӟымез. Татын 1 сюрслэсь трос улӥсез, 30 процентэз таос пӧлысь - егитъёс.Калык пӧлын юалляськон ортчытӥ: макем кулэ адямиослы клуб. 58,7 процентэз вераз: клуб одно ик кулэ. 8 процентэз гинэ сотэк но улыны луэ шуиз.Альбина Даминова, Ижысь 11-тӥ школаын дышетскись Теги: Школа  